พันธบัตรสหรัฐปรับลง-ดอลล์อ่อน หนุนทองคําขึ้นสูงสุดรอบ 1 สัปดาห์ “ทองไทย” บวก 150 บ.
"สมาคมค้าทองคำ" ชี้พันธบัตรสหรัฐปรับลง-ดอลล์อ่อน หนุนทองคําขึ้นสูงสุดรอบ 1 สัปดาห์ "ทองไทย" บวก 150 บ. รูปพรรณ ขายออกบาทละ 26,600 บ.
"สมาคมค้าทองคำ" ชี้พันธบัตรสหรัฐปรับลง-ดอลล์อ่อน หนุนทองคําขึ้นสูงสุดรอบ 1 สัปดาห์ "ทองไทย" บวก 150 บ. รูปพรรณ ขายออกบาทละ 26,600 บ.
9 เม.ย. 2564

สมาคมค้าทองคำ รายงานราคาทอง (96.5%) เปิดตลาดวันนี้ (9 เม.ย.64) ประกาศราคาครั้งที่ 1 เมื่อเวลา 09.30 น. พุ่งขึ้น 150 บาท เมื่อเทียบกับประกาศราคาซื้อขายครั้งสุดท้ายของวันพุธ ที่ตลอดทั้งวันมีการประกาศราคาทั้งหมด 4 รอบ รวมราคาปรับขึ้น 100 บาท
โดยทองคำแท่ง รับซื้ออยู่ที่บาทละ 26,000.00 บาท ขายออกอยู่ที่บาทละ 26,100.00 บาท
ทองรูปพรรณ รับซื้ออยู่ที่บาทละ 25,529.44 บาท ขายออกอยู่ที่บาทละ 26,600.00 บาท
ราคาทองคำ Spot เช้านี้เคลื่อนไหวที่บริเวณ 1,755 ดอลลาร์ หลังจากปิดตลาดเมื่อคืนที่ผ่านมาพุ่งขึ้น 16.6 ดอลลาร์ สู่ระดับ 1,758.2 ดอลลาร์ แตะระดับสูงสุดในรอบ 1 เดือนครึ่ง ขานรับการอ่อนค่าของสกุลเงินดอลลาร์ และการปรับตัวลงของอัตราผลตอบแทนพันธบัตรรัฐบาลสหรัฐ หลังรายงานการประชุมของธนาคารกลางสหรัฐ (เฟด) ส่งสัญญาณว่า เฟดจะยังคงตรึงอัตราดอกเบี้ยไว้ที่ระดับต่ำ